jkorsvik/nowiki_second_scrape_merged huggingface dataset:
Anders Bille

Anders Bille (født 19. mars 1600, død 10. november 1657) var en dansk riksmarskalk. Han var sønn av Erik Jensen Bille til Rønnovsholm og hustru Mette Banner Andersdatter. 
Som ung var han i utenlandsk krigstjeneste. I 1626 ble han løytnant i hertug Bernhard av Weimars rytterregiment i Christian 4s hær i Tyskland og i 1627 ble han rittmester.
Han fikk tildelt Rygårds len i 1631 og var lensherre på Øsel fra 1634 til 1642. I 1642 riksmarskalk og samtidig forlenet med Vestervig len som han i 1650 fik byttet med Skanderborg len.
Anders Bille deltok på dansk side i Hannibalfeiden 1643 til 1644. Etter dette reiste han i 1646 spørsmålet om en ny hærordning, idet han mente at den nasjonale hær skulle økes og befestningsanleggene styrkes. Ordningen trådte først i kraft 1653.
Da krigen med Sverige brøt ut i 1657, ble Anders Bille øverstbefalende over styrkerne i Holsten. Han måtte etter å ha erobret Bremen stift trekke seg tilbake til Frederiksodde (Fredericia) hvor han ble hardt såret, da svenskerne stormet festningen 24. oktober 1657. Han døde et par uker senere i svensk fangenskap.
Anders Bille ble 14. desember 1628 gift med Sophie – datter av Jacob Eriksen Rosenkrantz til Arreskov og hustru Pernille (Gyldenstierne). Hustruen overlevde Anders Bille med ti år og døde i 1667.


== Eksterne lenker ==
Anders Bille på Prosjekt Runeberg
Ånund Lid Byggland

Ånund Lid Byggland (født 17. juli 1990) er en norsk langrennsløper som representerer Høydalsmo Idrottslag og Team Norgeshus.


== Karriere ==
Byggland vant NM-gull på sprinten under Junior-NM 2007 og var en del av den norske troppen til Junior-VM 2009 og Junior-VM 2010. I 2009 tok han en 4.-plass på sprinten bak russeren Aleksandr Panzjinskij og landsmannen Timo André Bakken, mens han i 2010 endte på en 13.-plass.
20. februar 2011 debuterte han i verdenscupen i langrenn under sprinten i Drammen.
Under U23-VM 2013 i Liberec var Byggland nest best i sprintprologen, og kom helt til finalen der han endte sist. Finalen ble vunnet av italienske Federico Pellegrino, mens landsmannen Sindre Bjørnestad Skar endte på en 4.-plass. Tre dager senere tok Byggland NM-sølv på sprinten under Ski-NM 2013 på Gåsbu, bak den en dag eldre sprinteren Pål Golberg.
Byggland tok sine første og hittil eneste verdenscuppoeng i Davos 16. februar 2013, hvor han etter å ha tatt seg videre fra prologen endte på en 25.-plass.


== Referanser ==


== Eksterne lenker ==
(en) Ånund Lid Byggland – FIS (langrenn)
Slaget ved Lyrskogshede

Slaget ved Lyrskogshede var et slag på høsten 1043 som stod mellom dansker og nordmenn under ledelse av Magnus den gode på den ene siden, mot en tallmessig overlegen hær av slaviske vendere på den andre siden.
Bakgrunnen for slaget var at en større vendisk hær kom oppover Sønderjylland sørfra, hvor de både herjet og plyndret. Med dette fikk de samlet et stort og rikt bytte som de deretter vendte hjemover med. Ved Lyrskogshede (Hlýrskógsheiðr), som ligger 5-6 kilometer nord for byen Slesvig, ventet en dansk-norsk hær parat til konfrontasjon. Slaget som fulgte var kort og intenst, og angivelig skulle omkring 15 000 vendere ha mistet livet i kamp.
Ifølge sagnet fikk Magnus den gode kampmot da han natten før slaget drømte at han hørte klokken «Glad» i Nidarosdomen i Trondheim. I Saxo Grammaticus' Danmarkskrønike står det også at Magnus fikk tilnavnet «den gode» fordi han slo så mange vendere ihjel i slaget.
Snorre Sturlason gir en livfull skildring av slaget ved Lyrskogshede og siterer et kvad av skalden Arnor jarleskald:
Fram med breie øksen,
Utrett trengte kongen,
Brynjen kastet; sverdlarm
Steg om hordekongen.


== Referanser ==


== Litteratur ==
Sturlasson, Snorre: Snorres kongesagaer. Gyldendal forlag. Oslo 2003. ISBN 82-05-31464-0
Spesifikk absorpsjonsrate

Spesifikk absorpsjonsrate (SAR), ofte omtalt som stråleverdi, er et måletall for hvor mye energi som absorberes av biologisk vev per tid per masse. Det er definert som watt per kilogram masse (W/kg), og måler absorpsjon av stråling i frekvensspekteret 100 kHz–10 GHz. Stråleverdi brukes mest om stråling fra mobiltelefoner.
Petsjorabukta

Petsjorabukta (russisk: Печорская губа) er ei stor bukt i Petsjorahavet i den sørøstlige delen av Barentshavet, i det autonome området Nenetsk i Russland.
Lengden er 100 km og bredden fra 40 til 120 km. Bukta er grunn, med dybder på opp til 6 meter. I den sørvestlige delen av bukta ligger munningen til den store elva Petsjora. Bukta er tilfrosset fra oktober til juni.
I bukta drives fangst av hvithval og sel, og fiske etter torsk og andre arktiske fiskeslag.


== Kilder ==
Store sovjetiske encyclopedia
Cavalera Conspiracy

Cavalera Conspiracy er et heavy metal-band opprettet i 2007 av de brasilianske brødrene Max Cavalera og Igor Cavalera, tidligere medlemmer av Sepultura.
Bandet ble startet med navnet «Inflikted», men byttet til Cavalera Conspiracy av juridiske årsaker. Bandet deltok på Hovefestivalen i 2008 og Norway Rock Festival i 2010. 


== Medlemmer ==
Max Cavalera – vokal, gitar (2007–idag)
Igor Cavalera – trommer (2007–idag)
Marc Rizzo – gitar (2007–idag)
Joe Duplantier – bassgitar (studio) (2007–idag)
Johny Chow – bass (konserter) (2008–idag)


== Diskografi ==
2008: Inflikted


== Eksterne lenker ==
(en) Offisielt nettsted 
(en) Cavalera Conspiracy – kategori av bilder, video eller lyd på Commons 
(en) Cavalera Conspiracy på Apple Music 
(en) Cavalera Conspiracy på Discogs 
(en) Cavalera Conspiracy på MusicBrainz 
(en) Cavalera Conspiracy på Encyclopaedia Metallum 
(en) Cavalera Conspiracy på SoundCloud 
(en) Cavalera Conspiracy på Spotify 
(en) Cavalera Conspiracy på Songkick 
(en) Cavalera Conspiracy på Last.fm 
(en) Cavalera Conspiracy på Genius — sangtekster 
(en) Cavalera Conspiracy på AllMusic 
Cavalera Conspiracy på Twitter 
Cavalera Conspiracy på Facebook 
Cavalera Conspiracy på Instagram 
Cavalera Conspiracy på Myspace
Litteraturåret 1938

Litteraturåret 1938 er en oversikt over utgivelser, hendelser, prisvinnere og avdøde personer med tilknytning til litteratur i 1938.


== Hendelser ==


== Nye bøker ==


=== Skjønnlitteratur ===


==== A - G ====
Brighton Rock (også norsk tittel) av Graham Greene
Brudulje av Aksel Sandemose
Den røde folen (The Long Valley) av John Steinbeck
Det ensomme hjerte av Sigurd Christiansen
Det var en tjusande idyll (Petreussviten) av Gustaf Hellström
Die Vollendung des Henri Quatre  av Heinrich Mann
Guds kvern maler langsomt  (Hercule Poirot's Christmas) av Agatha Christie


==== H - N ====
Hyllest til Catalonia (Homage to Catalonia) av George Orwell
Høysang (Anthem) av Ayn Rand
Judasøyet ( The Judas Window) av  Carter Dickson
Mennesket og maktene av Olav Duun


==== O - U ====
Stevnemøte med døden (Appointment with Death) av Agatha Christie


==== V - Å ====
Kvalmen (La Nausée) av Jean-Paul Sartre (debut)
Äran och hjältarna av Jan Fridegård


=== Sakprosa ===
Norge og Folkeforbundet av Edvard Hambro
Søga og søgn av Andreas Weihe


== Prisvinnere ==
Aleksis Kivi-prisen: Maria Jotuni
Carnegie Medal in Literature: Noel Streatfeild for The Circus is Coming
De Nios Stora Pris: Harry Martinson
Hawthornden Prize: David Jones for In Parenthesis
Holger Drachmann-legatet: Hulda Lütken
Otto Benzons Forfatterlegat: Agnes Henningsen
Nobelprisen i litteratur: Pearl Buck, USA
Henrik Steffens-prisen: Verner von Heidenstam


== Fødsler ==


== Dødsfall ==

		
		
		
		
		


== Referanser ==
Agner Krarup Erlang

Agner Krarup Erlang (født 1. januar 1878, død 3. februar 1929) var en dansk matematiker, statistiker og ingeniør. Måleenheten erlang er oppkalt etter ham på grunn av hans analyser av belastning på telefonnett.
Han ligger begravet på Sundby kirkegård i København.


== Referanser ==


== Eksterne lenker ==
Biografi på Millennium Mathematics Project
PlanB

For reggaetonduoen, se Plan B.PlanB er et gratismagasin som utkommer annenhver måned i Oslo, Bergen og Trondheim. PlanB ble i 2009 overtatt av Emerio Media. Tidligere eiere av PlanB er Biip.no og Findexa Forlag.
PlanB har ca. 70 000 lesere og det distribueres blant annet av butikkjedene Carlings, Urban, Session og Swag, samt Platekompaniet og McDonald's.


== Redaktører gjennom tidene ==
1999–2007: Duy Dinh
2008–2010: Erling Løken Andersen
2010–2011: Øyvind Heggernes
2011– : Andreas Milde


== Eksterne lenker ==
PlanB
Biip Mag blir PlanB hos kampanje.com
Pathankot

Pathankot (punjabi: ਪਠਾਨਕੋਟ, hindi: पठानकोट) er en by og kommune (såkalt tehsil) i distriktet Gurdaspur i den nordvestindiske delstaten Punjab. Byen var en del av den fyrstelige staten som ble styrt av Rajputene før år 1849. Det er et møtepunkt for de tre nordindiske delstatene Punjab, Himachal Pradesh og Jammu og Kashmir. På grunn av byens ideelle beliggenhet, fungerer Pathankot som et reiseknutepunkt for de tre delstatene nevnt over. Pathankot er Punjabs femte største by med tanke på befolkning. I 2001 hadde byen 159 559 innbyggere. 
Byen er den siste på NH 1 (National Highway 1) i Punjab, som forbinder Jammu og Kashmir med resten av India. NH 20 går også fra Pathankot til byen Mandi i Himachal Pradesh. Byen ligger malerisk til ved foten av Kangra og Dalhousie, med elven Chakki rennende i nærheten. Byen blir derfor ofte brukt som et hvilested før klatring i fjellene i Jammu og Kashmir, Dalhousie, Chamba og Kangra, langt inne i Himalayafjellene. Byen ligger gjennomsnittlig 332 moh. Pathankot har den største militærbasen i hele Asia, og fungerer som et regionalt hovedkvarter for de militære styrkene (hæren og luftvåpenet) til India.Pathankot brukes også som en inngangsport for Chambadalen og Kangradalen i Himachal Pradesh og for forskjellige steder i Jammu Kashmir som Mansar Lake, Srinagar, Udhampur, den hellige grotten på Amarnath, Patni-toppen og den hellige gråtten av Mata Vashino Devi (Katra) 155 km unna. 


== Referanser ==


== Eksterne lenker ==
(en)  Pathankot hos Wikivoyage
Mye informasjon om byen, med bilder (engelsk)
Gitte

Gitte er et kvinnenavn dannet som en variant av Gitta, en kortform av navn som slutter på -gitta, som Birgitta eller Margitta. Gitte kan også være en direkte kortform av navn som slutter på -gitte, som Birgitte eller Brigitte. Birgitte har opprinnelse i det keltiske navnet Brighid som kan komme av de keltiske ordene briganti/brig, «høy, mektig», eller brigh, «styrke, kraft». Gitte har norsk navnedag 30. april.
Andre varianter av samme navn er: Ghita, Git, Gita, Gith, Githa, Githe, Gitt, Gitta, Gittan, Gittel, Gitten, Gitti, Gitty, Guit og Kitta.


== Utbredelse ==
Gitte er blant de mest bruke fornavnene i den kvinnelige befolkningen i Danmark. Navnet er lite brukt utenfor Danmark.
Tabellen nedenfor gir en detaljert oversikt over populariteten til kvinnenavnet Gitte og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Gitte Hænning (f. 1946), dansk sanger og skuespiller
Gitte Hansen (f. 1961), norsk arkeolog
Gitte Jørgensen (f. 1963), dansk forfatter, journalist og foredragsholder
Gitte Villesen (f. 1965), dansk videokunstner
Gitte Nygaard (f. 1970), dansk smykkedesigner
Gitte Nymark (f. 1974), norsk forretningskvinne
Gitte Schou Hansen, forfatter


== Referanser ==


== Eksterne lenker ==

(en) Behind the Name: Gitte
(en) Think Baby Names: Gitte
Den Hirschsprungske Samling

Den Hirschsprungske Samling er et kunstmuseum som holder til i en bygning ved Østre Anlæg i København, ikke langt fra Statens Museum for Kunst. Museet åpnet i 1911 og inneholder en stor samling dansk kunst fra 1800-tallet og begynnelsen av 1900-tallet. Det er særlig lagt vekt på dansk gullalderkunst fra tidsrommet 1800–1850, men også Skagenmalerne og andre representanter for det moderne gjennombrudd er representert. Kunstverkene er stilt ut sammen med interiører og møbler fra kunstnernes hjem.Samlingen ble grunnlagt av tobakkfabrikant Heinrich Hirschsprung og ektefellen Pauline, som donerte sin private kunstsamling til den danske stat i 1902.Bygningen som huser museet er tegnet til formålet av H.B. Storck, den ble påbegynt i 1908 og sto ferdig i 1911.Den ble fredet i 1995.


== Historie ==


== Samlingen ==
Museet stiller ut mer enn 700 kunstverk og hovedvekten er lagt på malerier fra den danske gullalderen. Alle de store malerne fra perioden er representert, som C.W. Eckersberg, Christen Købke, Wilhelm Bendz, Wilhelm Marstrand, J. Th. Lundbye, Dankvart Dreyer og Martinus Rørbye m.fl.
Av Skagenmalerne og andre representanter for det moderne gjennombrudd finnes blant annet P.S. Krøyer and Michael og Anna Ancher og Theodor Philipsen i tillegg til flere av kunstnerne fra de såkalte Fynboerne.


== Referanser ==


== Eksterne lenker ==
Offisielt nettsted 
(en) Den Hirschsprungske Samling – kategori av bilder, video eller lyd på Commons
Vanningsrenne

En vanningsrenne (også kalt vassrenne eller vatningsveit) er et gammelt transportsystem for å lede vann til dyrket mark, bestående av en hovedvannåre og kanaler som kunne åpnes og lukkes for å lede vannet dit en ønsket. Før vanningsanlegg med trykkvann overtok, var nedbørsfattige områder, som Indre Sogn, avhengig av vanningsrenner til kunstig vanning. De eldste anleggene har røtter helt tilbake til 1200-tallet.


== Se også ==
Vass-Per
Bordvannvegen i Lom


== Eksterne lenker ==
GeoAtlas: Vatn og veiter
Vestas

Vestas Wind Systems er en av verdens største produsenter av vindturbiner for fremstilling av elektrisk kraft, med en markedsandel på 20 %. Selskapet er dansk og har produksjonsanlegg i Danmark, Tyskland, India, Italia, Storbritannia, Spania, Sverige, Norge, Australia, Kina og USA, og sysselsetter totalt mer enn 20 000 mennesker. Vestas har installert over 39 000 vindturbiner i 63 land.


== Historie ==
Vestas ble etablert i 1945 av Peder Hansen under navnet Vestjysk Stålteknik AS (forkortet Vestas). Selskapet produserte opprinnelig husholdningsapparater, senere landbruksutstyr og hydrauliske kraner. I 1979 leverte selskapet sin første vindturbin.I 2003 fusjonerte Vestas med den danske vindturbinprodusenten NEG Micon til verdens største produsent av vindturbiner. Etter et økonomisk vanskelig år i 2005, hentet selskapet seg inn igjen året etter.


== Referanser ==


== Eksterne lenker ==
Offisielt nettsted 
(en) Vestas Wind Systems – kategori av bilder, video eller lyd på Commons
Vajgatsj

Vaygatsj eller Vajgatsjøya (russisk: Вайгач) er ei øy i Russland, beliggende mellom Petsjorahavet i vest og Karahavet i øst. Vajgatsj er i nord skilt fra Novaja Semlja av Karastredet og fra Jugorskijhalvøya i sør av Jugorskijsundet. Øya hører administrativt under det autonome området Nenetsia i Arkhangelsk oblast. 


== Geografi ==
Vajgatsjøya har et areal på 3 383 km², og er rundt 100 km lang og 45 km bred. Det høyeste punktet ligger på 170 moh. Gjennomsnittstemperaturen i februar er på -20°С og i juni +5°С.
Landskapet på Vajgatsj består for det meste av tundra. Det finnes mange mindre elver på 20–40 km, myrområder og små innsjøer på øya. Lave åsrygger går på langs av øya, og ved kysten finnes stedvis lave klipper. Øya består hovedsakelig av kalkstein, men også leirskifer og sandstein. En stor del av øya er hevet over havflaten først etter istiden, og hevede strandlinjer forekommer hyppig. Berggrunnen er sterkt isskurt, men dette skyldes sannsynligvis havis, og ikke isbreer. Det finnes tre bosetninger på øya: Vajgatsj, Dolgaja Guba og Varnek.


== Plante- og dyreliv ==
Det finnes rikelig med gress, mose og arktiske blomstrende planter, men ingen trær, med unntak av en og annen musøre. Det er ikke mange dyr på øya, men rødrev og lemen kan iblant ses. Det er imidlertid et svært tallrikt fugleliv, og mange arter av ender og vadefugler etc. finnes på myrene og innsjøene. I havområdene rundt øya finnes mange sjøpattedyr, så som hvalross, seler og truete arter av hval.
I 2007 godkjente World Wide Fund for Nature (WWF) og den russiske regjeringen opprettelsen av et naturreservat på Vajgatsjøya. 


== Etnografi ==
Navnet på øya kommer fra et nenetsisk ord som omtrentlig betyr «kyst av grus». Fram til 1800-tallet var øya et viktig hellig sted for nenetserne. Det fantes flerhodede treidoler malt med blod fra hellige dyr, primært rein. Enkelte av offerhaugene deres, som bestod av rekved, reinhorn og skaller av bjørner og hjort, har blitt observert av reisende. Selv om de er omvendt til kristendommen er fremdeles haugene omgitt med betydelig overtro blant nenetserne. 


== Eksterne lenker ==
Vaigach – The 'Easter Island of the Arctic'
Danfoss

Danfoss er en global produsent av komponenter og løsninger innen kjøle- og varmeteknikk. I 2008 hadde selskapet 31 717 ansatte og hovedkontoret ligger i Nordborg i Danmark. Selskapet er familieeid og ble etablert i 1933 av Mads Clausen. Det mest kjente produktet er termostater for varmeregulering.


== Referanser ==


== Eksterne lenker ==
Offisielt nettsted 
(en) Danfoss – kategori av bilder, video eller lyd på Commons
Henning Jakob Henrik Lund

Henning Jakob Henrik Lund (født 29. september 1875, død 17. juni 1948), også kjent som Intel'eraq, var en grønlandsk forfatter, mest kjent for å ha skrevet teksten til Grønlands nasjonalsang «Nunarput utoqqarsuanngoravit».


== Referanser ==
Konamikoden

Konamikoden er en juksekode som dukker opp i mange av Konamis videospill, men også i en del andre videospill og internettfenomen (f.eks facebook). Koden ble først brukt i spillet Gradius, men er mest kjent via Contra hvor koden ble kjent som "30 liv koden".  Koden er som følger:
↑ ↑ ↓ ↓ ← → ← → B A
Men har mange variasjoner. For å få den til å fungere i facebook trykker man for eksempel;
↑ ↑ ↓ ↓ ← → ← → B A Enter → ↑ ↓


== Referanser ==
Oslo og Akershus Basketballkrets

Oslo og Akershus Basketballkrets (stiftet 9. desember 1969) består av 36 aktive klubber innenfor Oslo og Akershus, i tillegg til lag fra Vestfold, Buskerud, Østfold og Hedmark.


== Klubber ==
Kretsen besto i 2008/09-sesongen av disse klubbene:
Ammerud Basket
Asker BC
Fjellhamar BBK
Bærums Verk IF
Nesodden IF
Høybråten BBK
Centrum Tigers
Skjetten SK
Bøler Basket
Kjelsås IL
Nordstrand BC
Sandvika BBK
Langhus AIL
Nittedal BBK
Fredrikstad BBK
Eidsvoll BBK


== Eksterne lenker ==
Offisielt nettsted
Danish Crown

Danish Crown AmbA er en dansk kjøttvareprodusent. Gjennom sine datterselskaper er selskapet også involvert i en rekke andre matvareindustrier. Det er Europas  største svineslakteri og en av verdens største kjøtteksportører.Danish Crown ble opprinnelig etablert i 1970, da Sydøstjyske Andelsslagterier i Kolding og Vojens fusjonerte, mens Danish Crown ble fusjonert i Tulip i 1986. I 1990 fusjonerte Wenbo, Tulip og Østjyske Andelsslagterier og gikk tilbake til navnet Danish Crown. Etter det har selskapet tatt over alle større slakterier i Danmark.


== Danish Crown-gruppen ==
Danish Crown AmbA
Tulip Food Company
Tulip Ltd.
Plumrose USA Inc.
Sokolow
ESS-FOOD
DAT-Schaub International
Danish Bacon Company
SFK Food
Storfekjøttdivisjon
Scan-Hide
Svinekjøttdivisjon
DAT-Schaub


== Referanser ==


== Eksterne lenker ==
(zh) Offisielt nettsted 
Offisielt nettsted 
(en) Danish Crown – kategori av bilder, video eller lyd på Commons
Migatronic

Migatronic er en dansk sveisemaskinfabrikk som ble etablert i 1970. Migatronic er en av Europas største produsenter av sveisemaskiner, med en produksjon på over 20 000 enheter hvert år og en omsetning på ca. 325 mill. kr.
Migatronic eksporterer sveisemaskiner til over 40 land, og har datterselskaper i 10 europeiske land. Migatronic var den første sveisemaskinfabrikken innenfor EU-området som ble ISO 9001-sertifisert.


== Produkter ==
Sveisemaskiner
Plasmaskjærere
Sveiseautomater
Sveiseslanger
Generatorer
Tilleggsutstyr
Reservedeler


== Eksterne lenker ==
Offisielt nettsted
Jugorskijhalvøya

Jugorskijhalvøya (russisk: Югорский полуостров – Jugorskij poluostrov) er ei 18 000 km² stor halvøy i det autonome området Nenetsia i Russland. Den avgrenses i vest av Khajpudyrbukta i Petsjorahavet, i nordvest av Jugorskijsundet, som skiller den fra øya Vajgatsj, og i nordøst av Karahavet, og østover til munningen av elva Kara og Bajdaratskbukta.
Halvøya består for det meste av kupert lavland med høyder opp til 200 meter. Langs kysten finnes mange marine og glasiale avsetninger. Langs den sentrale del av halvøya ligger den lave fjellkjeden Paj-Khoj, en nordlig utløper av Uralfjellene. Det høyeste punktet er Gora Moreiz på 467 moh. Den største elva på halvøya er Bolsjaja Oju, som munner ut i Jugorskijsundet.
Klimaet på halvøya er subarktisk, med 7 måneder vinter og en kort, kald sommer. Middeltemperaturen varierer fra -20 °C i januar til +7 °C i juli, og årlig nedbør er 300 mm. Sammenlignet med Barentshavet, som mottar relativt varme havstrømmer fra Atlanterhavet, er Karahavet mye kaldere, og er frosset over i ni måneder hvert år. På grunn av dette er det ofte om våren og høsten at østkysten av Jugorskijhalvøya er tilfrosset, mens vestkysten er isfri. Området består hovedsakelig av tundra, med en sparsom vegetasjon for det meste bestående av mose, lav og gress.
Halvøya har navn etter Jugra, som var navnet russerne brukte om landområdene øst for Petsjora og Ural fra 1000- til 1700-tallet.
Foruten nenetsere bor det også noen russere på den tynt befolkede halvøya. De største bosetningene er havna Amderma i nord, og Ust-Kara helt i sørøst. Ved Ust-Kara ligger også Kara-krateret, som ble dannet av et meteorittnedslag for rundt 70 millioner år siden.


== Eksterne lenker ==
«Югорский полуостров», Store sovjetiske encyklopedi
Norges Skytterforbunds NAIS-medalje

Norges Skytterforbunds NAIS-medalje eller NAIS-medaljen er et ferdighetsmerke innen skytesport innstiftet i 1939 og forvaltet av Norges Skytterforbund. NAIS står for Norsk Avdeling av Den Internasjonale Skytterunion og indikerer at ferdighetskravene er internasjonale. Skyting for å oppnå ferdighetsmerket kan finne sted innen Det frivillige skyttervesen, i lag i Norges Skytterforbund og i Forsvaret. Opprinnelig gjaldt ferdighetsmerket armégevær­, men i 1994 ble leirdue, pistol og viltmål lagt til som øvelser med definerte ferdighetskrav.


== Krav ==

Kravene til å oppnå ferdighetsmerket er slik at det først skytes for å kvalifisere seg til NAIS-merket i gull. Etter oppnådd gullmerke kan man over de påfølgende år kvalifisere seg for NAIS-medaljen, først i bronse, så påfølgende år til sølv, og så neste år til gull. Deretter kan man kvalifisere seg videre til stjerne i bronse, som krever oppnådd krav for gullmedalje i tre år, så nye tre år for sølv, og så gull. Etter minimum 14 års skytterprestasjoner etter kvalifikasjonsreglene oppnår man statuett, som er høyeste trinn innen dette ferdighetsmerket.


== Utførelse ==

NAIS-medaljen er rund og er utført i gull, sølv eller bronse. Adversen har motiv av en bueskytter fra vikingtiden, oppvoksende fra nedre venstre kant, med buen spent i retning høyre. Over bueskytterens hode, ved medaljens øvre venstre kant, står bokstavene «N • A • I • S» i en bue. Reversen har omskriften «NORSK AVDELING AV DEN INTERNASJONALE SKYTTERUNION •» langs kanten med en ring innenfor. Produsentens navn er påført innenfor denne ringen i en bue i nedre del. Medaljen er opphengt i et blått bånd, som har en smal midtstripe i hvitt, rødt og hvitt, samt smale kantstriper i rødt og hvitt. Båndet kan også være utstyret med en metallklemme øverst, der det er påført hvilken våpengren medaljen er oppnådd innen. Medaljebåndet kan utstyres med stjerner. NAIS-merket er utformet som en knapp med samme motiv som medaljen, der denne fungerer som en knapp uten videre utstyr.


== Se også ==
Liste over dekorasjoner godkjent til bruk på norsk militær uniform


== Referanser ==


== Litteratur ==
John Monn: «NAIS-medaljen», Forsvarets Forum, nr. 7, 1996
Thomas Enevoldsen

Thomas Enevoldsen (født 27. juli 1987 i Aalborg) er en dansk fotballspiller som spiller for den amerikanske klubben Orange County SC.Han er sønn av den tidligere AaB-spilleren Peter «Ålen» Enevoldsen, som er hovedtrener for Thisted FC.
Tidligere har Enevoldsen spilt på U18-, U19- og U20-landslagene.


== Referanser ==


== Eksterne lenker ==
(en) Thomas Enevoldsen – FIFA 
(en) Thomas Enevoldsen – UEFA 
(en) Thomas Enevoldsen – Transfermarkt 
(en) Thomas Enevoldsen – national-football-teams.com 
(en) Thomas Enevoldsen – FootballDatabase.eu 
(en) Thomas Enevoldsen – Soccerway 
(da) Thomas Enevoldsen – Dansk Boldspil-Union 
(en) Thomas Enevoldsen – FBref 
(es) Thomas Enevoldsen – as.com